ສານປະຊາຊົນຂອງແຂວງ ແທັງຫວ໋າ ແລະ ຄະນະຜູ້ແທນ ສານປະຊາຊົນແຂວງຫົວພັນໄ ດ້ເຊັນບົດບັນທຶກຄວາມເຂົ້າໃຈ.(ພາບ:ກວກເກື່ອງ)
ໃນການຈັດຕັ້ງປະຕິບັດສັນຍາການຮ່ວມມື ໃນໄລຍະທີ່ຜ່ານມາ, ສານປະຊາຊົນແຂວງ ແທັງຫວ໋າ ແລະ ສານປະຊາຊົນແຂວງຫົວພັນ ໄດ້ມີການກວດກາຕິດຕາມເບິ່ງການເຄື່ອນໄຫວຕ່າງໆໃນຂະແຫນງການວິຊາການຢ່າງເປັນປົກກະຕິ, ມີການອວຍພອນໃນວັນສຳຄັນຕ່າງຂອງສອງຝ່າຍຢ່າງທັນເວລາ; ຊ່ວຍເຫຼືອອຸປະກອນສ່ວນໜຶ່ງໃນການເຮັດວຽກດ້ານວິຊາສະເພາະຂອງຂະແໜງ, ຈັດຕັ້ງປະຕິບັດການຢ້ຽມຢາມສຳພັນທະໄມຕີ ແລະ ເຮັດວຽກ, ແລກປ່ຽນບົດຮຽນ ໃນການຈັດຕັ້ງປະຕິບັດການພິຈາລະນາຄະດີ ແລະ ແບ່ງປັນຂໍ້ມູນຂ່າວສານດ້ານການຄຸ້ມຄອງ. ນອກຈາກນັ້ນ, ທັງສອງຝ່າຍຍັງປະສານສົມທົບ ກັບ ກໍາມະການພັກແຂວງ ແລະ ອໍານາດການປົກຄອງທ້ອງຖິ່ນ ເພື່ອສົ່ງເສີມວຽກງານການໂຄສະນາເຜີຍແຜ່ ແລະ ການສຶກສາອົບຮົມດ້ານກົດຫມາຍໃຫ້ແກ່ປະຊາຊົນ, ເພື່ອໃຫ້ປະຊາຊົນສາມາດຈັດຕັ້ງປະຕິບັດຕາມຢ່າງເຕັມສ່ວນ ພັນທະຂອງພົນລະເມືອງໃນແຕ່ລະປະເທດ, ແນໃສ່ປ້ອງກັນການລະເມີດ, ອາຊະຍາກໍາ...
ບົນບັນຍາກາດແຫ່ງຄວາມສາມັກຄີ, ມິດຕະພາບ, ຄະນະຜູ້ແທນສານປະຊາຊົນແຂວງແທັງຫວ໋າ ແລະ ແຂວງຫົວພັນ ໄດ້ມີການແລກປ່ຽນ, ແບ່ງປັນປະສົບການກ່ຽວກັບການພິຈາລະນາຄະດີ, ເສີມຂະຫຍາຍການຮ່ວມມື, ຊ່ວຍເຫຼືອຍູ້ໜູນ ດ້ານຍຸດຕິທຳ ເມື່ອມີຄວາມຕິດພັນກັບພົນລະເມືອງ, ການຈັດຕັ້ງ ຢູ່ໃນສານປະຊາຊົນ ຂອງສອງແຂວງໃນການຄວບຄຸມຕົວ, ການນຳສົ່ງຜູ້ຮ້າຍຂ້າມແດນ, ການມອບສິດ້ານກົດຫມາຍ; ໂດຍສະເພາະກໍລະນີທີ່ກ່ຽວຂ້ອງກັບຢາເສບຕິດ, ແກ້ໄຂບັນດາຄະດີ ພາຍໃນບັນດາເມືອງທີ່ຢູ່ໃກ້ກັນ, ການຖືສັນຊາດຂອງຜູ້ຖືກຕ້ອງຫາໃນຂະບວນການການພິຈາລະນາຄະດີ.
ຄະນະຜູ້ແທນໄດ້ເຂົ້າຮ່ວມໃນຄໍາຄິດຄໍາເຫັນໃນກອງປະຊຸມ.(ພາບ:ກວກເກື່ອງ)
ສານປະຊາຊົນທັງສອງຝ່າຍຍັງມີຄວາມມຸ້ງມາດປາດຖະໜາສືບຕໍ່ຮັກສາສາຍພົວພັນ ຮ່ວມມື, ຮັກສາການພົບປະແລກປ່ຽນປະສົບການກໍ່ຄືຖອດຖອນບົດຮຽນລະຫວ່າງກັນ ປະຈໍາປີ, ເ່ຮັດສຳເລັດໜ້າທີ່ຂອງຕົນ ກໍ່ຄືພາລະກິດທີ່ຖືກມອບໝາຍໃຫ້ເປັນຢ່າງດີ.
ສານປະຊາຊົນ ແຂວງແທັງຫວ໋າ ແລະ ສານປະຊາຊົນແຂວງຫົວພັນ ສປປ ລາວ ໄດ້ຈັດກອງປະຊຸມຄັ້ງນີ້ແມ່ນມີເປົ້າໝາຍເພື່ອການແລກປ່ຽນປະສົບກໍ່ຄືຖອດຖອນບົດຮຽນໃນກາສືບສວນສອບສວນ ແລະ ວຽກງານກໍ່ສ້າງຂະແໜງການ ໃຫ້ແກ່ສານປະຊາຊົນປະເທດລາວອ້າຍນ້ອງ.
ຄະນະຜູ້ແທນສານປະຊາຊົນແຂວງແທັງຫວ໋າ ແລະ ຄະນະຜູ້ແທນສານປະຊາຊົນແຂວງຫົວພັນ ໄດ້ມອບຂອງຂັວນທີ່ລະນຶກແກ່ກັນ.(ພາບ:ກວກເກື່ອງ)
ໃນໂອກາດນີ້ຕ່າງໜ້າຄະນະຜູແທນສານປະຊາຊົນແຂວງ ຫົວພັນກໍ່ໄດ້ສະແດງຄວາມຂອບອົກຂອບໃຈຕໍ່ການນຳຂອງສານປະຊາຊົນແຂວງແທັງຫວ໋າ ທີ່ໃຫ້ກຽດຕ້ອນຮັບຢ່າງອົບອຸ່ນ ແລະ ໄມຕີຈິດ ແລະ ຫວັງເປັນຢ່າງຍິ່ງວ່າໃນອານາຄົດທັງສອງຂະແໜງການຈະປະສົບຜົນສຳເລັດອັນຍິ່ງໃຫຍ່ໃນການຈັດຕັ້ງປະຕິບັດໜ້າທີ່ວຽກງານຂອງຕົນ. ພ້ອມນີ້ຜູ້ນໍາຂອງສານປະຊາຊົນແຂວງແທັງຮວ໋າ ແລະ ຄະນະຜູ້ແທນສານປະຊາຊົນແຂວງຫົວພັນ ໄດ້ຮ່ວມກັນເຊັນບົດບັນທຶກຄວາມເຂົ້າໃຈ ແລະ ມອບຂອງຂັວນທີ່ລະລຶກໃຫ້ແກ່ກັນ, ສະແດງເຖິງຄວາມຮັກແພງ, ຄວາມເຄົາລົບນັບຖຶລະຫວ່າງກັນ, ຄວາມໄກ້ສິດສະໜິດແໜ້ນ ຂອງຂະແໜງ ສານປະຊາຊົນ 2 ແຂວງເວົ້າສະເພາະ, ມູນເຊື້ອສາຍພົວພັນແບບພິເສດ, ແລະ ການຮ່ວມມືຮອບດ້ານ ລະຫວ່າງ ສອງປະເທດເວົ້າລວມ.
(ຫັດທະບູນ)